Enn ein nýggj bók er komin í røðini hjá H. N. Jacobse... ns Bókahandli um ymisk føroysk evni. Evnið hesaferð er Binding í Føroyum. Tað er Jóhanna av Steinum, sum hevur skrivað. Fyrstu tvær bøkurnar í røðini vórðu givnar út í 2007. Onnur um Grind og Grindadráp og hin um Føroyska List. Ta fyrru skrivaði Dorete Bloch, lívfrøðingur, og hina seinnu listfrøðingurin, Inger Smærup Sørensen. Árið eftir kom bók um Føroyskan Búfugl, sum Jens-Kjeld Jensen skrivaði, og í 2009 komu bøkurnar um Føroyskan Lunda og Føroyskar Plantur. Bøkurnar eru fyrst og fremst ætlaðar ferðafólki, ið hava tørv á álítandi og dagførdum upplýsingum um føroysk viðurskifti, men eru eisini áhugaverdar og viðkomandi hjá føroyingum. Tær eru á enskum, HNJ  s Indispensable Guide to the Faroe Islands, og á donskum, HNJ  s Ultimative Guide til Færøerne. -Okkum hevur leingi vantað tílíkar bøkur, ið viðgera evni, sum ferðafólk hava áhuga fyri, segði Ingigerð á Trøðni, leiðari á Kunningarstovuni í Havn, tá fyrstu bøkurnar komu út. Bøkurnar, sum eru sera snøggar og við nógvum góðum litmyndum, eru í lummastødd. Júst henda støddin og sámiligi prísurin gera, at bøkurnar eru so vælumtóktar.